**„Akropolis Group“ gavo tarptautinį tvarumo įvertinimą**

**Tvarumo reitingų, tyrimų ir analizės bendrovė „Sustainable Fitch“, priklausanti tarptautinei finansų vertinimo rinkos lyderei „Fitch Group“, paskelbė pirmąją „Akropolis Group“ tvarumo vertinimo ataskaitą. Ši ataskaita atspindi, kaip įmonė veikia aplinkosaugos, socialinės atsakomybės ir valdysenos srityse (*angl. Environmental, Social, and Governance – ESG*). Pirmaujančiai Baltijos šalių prekybos ir pramogų centrų vystymo bei valdymo bendrovei „Akropolis Group“ ataskaitoje suteiktas 2 balų įvertinimas skalėje nuo 1 iki 5 balų, kur 1 reiškia aukščiausią įvertinimą. Toks įvertinimas rinkoje rodo itin aukštus ESG sričių rezultatus.**

„SustainableFitch“ parengtoje ESG ataskaitoje buvo įvertinti tiek bendri ESG sričių rezultatai, tiek su tvarumu susijusių finansinių rizikų valdymas. Pasak „Akropolis Group“ direktorės Gabrielės Sapon, suteiktas įvertinimas parodo veiksmingą aplinkosaugos, socialinės ir valdysenos rizikų valdymą.

„Pirmą kartą gauta ESG vertinimo ataskaita rodo, kad tvarumas išlieka vienu pagrindinių mūsų prioritetų ne tik patvirtintuose strateginiuose dokumentuose, bet ir praktinėje veikloje. Ataskaita atskleidžia bendrovės vykdomą pažangą visose ESG srityse – tai rodo tvirtą mūsų įsipareigojimą investuotojams, partneriams, klientams ir visai visuomenei veikti atsakingai, laikantis ESG principų“, – sako „Akropolis Group“ vadovė.

G. Sapon teigimu, „Sustainable Fitch“ suteiktas aukštas ESG sričių valdysenos įvertinimas – nuosekli dar praėjusiais metais bendrovės iškeltų tvarumo tikslų įgyvendinimo kryptis.

Šių metų pradžioje „Akropolis Group“ viešai pristatė Žaliojo finansavimo programą (toliau – Programa), kuri leidžia dar glaudžiau susieti bendrovės tvarumo tikslus su jos finansine veikla. Programa suteikia galimybę finansuoti arba refinansuoti Programoje nurodytus tvarumo kriterijus atitinkančius projektus, įskaitant žaliuosius pastatus, pasitelkiant įvairius žaliojo finansavimo instrumentus.

Vadovaudamasi Žaliojo finansavimo programa, 2025 m. gegužę „Akropolis Group“ sėkmingai išplatino pirmąją žaliųjų 350 mln. eurų vertės, 5 metų trukmės obligacijų emisiją, kurios metinė palūkanų norma yra 6,000 %. Šiuo metu „Akropolis Group“ obligacijos kotiruojamos „Nasdaq Vilnius“ ir „Euronext Dublin“ biržose.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*